open-index/open-wikipedia-markdown huggingface dataset:
Ερρίκος Γ΄ του Γκρουμπενχάγκεν

Ο **Ερρίκος Γ΄** (1416 - 20 Δεκεμβρίου 1464) από τον Οίκο των Γουέλφων ήταν πρίγκιπας του Γκρουμπενχάγκεν (1427-64), περιοχής του δουκάτου του Μπράουνσβαϊχ.

## Βιογραφία
Ήταν ο πρώτος γιος του Έρικ πρίγκιπα του Γκρουμπενχάγκεν και της Ελισάβετ των Γουέλφων, κόρης του Όθωνα Α΄ πρίγκιπα του Γκέτινγκεν. Το 1427 απεβίωσε ο πατέρας του και τον διαδέχθηκαν οι τρεις γιοί του Ερρίκος Γ΄, Ερνέστος Β΄ και Αλβέρτος Β΄. Ήταν ανήλικοι και ο θείος τους Όθων κόμης του Οστερόντε ανέλαβε την κηδεμονία τους ως το 1437.

To 1447 περιήλθε σε διαμάχη με τον Λουδοβίκο Α΄ μαρκήσιο (landrave) της Έσσης. Ο Λουδοβίκος Α΄ ήρθε με τους συμμάχους του, τον αρχιεπίσκοπο του Μάιντς και τους δούκες του Γκέκινγκεν και πολιόρκησαν το κάστρο Γκρουμπενχάγκεν με δύο κανόνια, αλλά υποχώρησε. Επιτέθηκε στο Ζάλτσντερχελντεν, αλλά και εκεί απέτυχε.

Ο Ερρίκος Γ΄ απεβίωσε το 1464 και ετάφη στο Άινμπεκ· τον διαδέχθηκε ο ομώνυμος γιος του Ερρίκος Δ΄.

## Οικογένεια
Νυμφεύτηκε τη Μαργαρίτα των Πιαστ, κόρη του Ιωάννη Α΄ δούκα του Ζάγκαν και είχε τέκνα:
* Ερρίκος Δ΄ 1460-1526, πρίγκιπας του Γκρουμπενχάγκεν.

## Πηγές
*Ludwig Ferdinand Spehr (1880), "Heinrich III., Herzog von Braunschweig-Grubenhagen", Allgemeine Deutsche Biographie (ADB) (in German), 11, Leipzig: Duncker & Humblot, pp. 488–489

Κατηγορία:Δούκες του Μπράουνσβαϊγκ-Λύνεμπουργκ
Ερρίκος Δ΄ του Γκρουμπενχάγκεν

Ο **Ερρίκος Δ΄** (1460 - 6 Δεκεμβρίου 1526) από τον Οίκο των Γουέλφων ήταν πρίγκιπας του Γκρουμπενχάγκεν (1464-1526), περιοχής του δουκάτου του Μπράουνσβαϊχ.

## Βιογραφία
Ήταν ο γιος του Ερρίκου Γ΄, πρίγκιπα του Γκρουμπενχάγκεν μαζί με τους αδελφούς του Ερνέστο Β΄ και Αλβέρτο Β΄. Μητέρα του ήταν η Μαργαρίτα των Πιάστ, κόρη του Ιωάννη Α΄ δούκα του Ζάγκαν. Όταν απεβίωσε ο πατέρας του το 1464, τον διαδέχθηκε σε ηλικία 4 ετών με επίτροπο τον θείο του Αλβέρτο Β΄· ο Ερνέστος Β΄ παραιτήθηκε και έγινε αρχιμανδρίτης (canon) στο Χάλμπερστατ.

Το 1479 ενηλικιώθηκε και με τον θείο του έκαναν διανομή του πριγκιπάτου: ο Ερρίκος Δ΄ έλαβε το κάστρο Χέλντενμπουργκ και ο Αλβέρτος Β΄ τα κάστρα Οστερόντε και Χέρτσμπεργκ, ενώ είχαν από κοινού το κάστρο Γκρουμπενχάγκεν. Το 1485 απεβίωσε ο θείος του αφήνοντας έναν γιο 9 ετών, έτσι ο Ερρίκος Δ΄ έγινε επίτροπος του εξαδέλφου του Φιλίππου Α΄.

Απεβίωσε το 1526 άτεκνος και τον διαδέχθηκε ο Φίλιππος Α΄, επανενώνοντας το πριγκιπάτο.

## Οικογένεια
Το 1494 νυμφεύτηκε στο Άινμπεκ την Ελισάβετ των Άνχαλτ, κόρη του Ιωάννη Ε΄ δούκα της Σαξονίας-Λάουενμπουργκ, αλλά δεν απέκτησε τέκνα.

## Πηγές
*Ludwig Ferdinand Spehr (1880), "Heinrich III., Herzog von Braunschweig-Grubenhagen", Allgemeine Deutsche Biographie (ADB) (in German), 11, Leipzig: Duncker & Humblot, pp. 488–489

Κατηγορία:Δούκες του Μπράουνσβαϊγκ-Λύνεμπουργκ
Κατηγορία:Οίκος των Γουέλφων
Ερνέστος Β΄ του Γκρουμπενχάγκεν

Ο **Ερνέστος Β΄** (1418 - 1466) από τον Οίκο των Γουέλφων ήταν πρίγκιπας του Γκρουμπενχάγκεν (1440-64) μαζί με τους αδελφούς του Ερρίκο Γ΄ και Αλβέρτο Β΄. Η περιοχή του ήταν μέρος του δουκάτου του Μπράουνσβαϊχ.

## Βιογραφία
Ήταν ο δεύτερος γιος του Έρικ πρίγκιπα του Γκρουμπενχάγκεν και της Ελισάβετ των Γουέλφων, κόρης του Όθωνα Α΄ πρίγκιπα του Γκέτινγκεν. Ο πατέρας του απεβίωσε το 1427 και τον διαδέχθηκαν οι τρεις γιοί του Ερρίκος Γ΄, Ερνέστος Β΄ και Αλβέρτος Β΄, που ήταν ανήλικοι. Ο εξάδελφος του πατέρα τους Όθων ανέλαβε την κηδεμονία τους και τη διακυβέρνηση του πριγκιπάτου ως το 1437 που ενηλικιώθηκε και ο μικρότερος.

Όταν το 1464 απεβίωσε ο μεγαλύτερος αδελφός του Ερρίκος Γ΄, ο Ερνέστος Β΄ παραιτήθηκε και έγινε αρχιμανδρίτης (canon) στο Χάλμπερστατ. Ήταν διοικητής (provost) της μονής του Αγ. Αλεξάνδρου στο Άινμπεκ. Δεν νυμφεύτηκε. Στο πριγκιπάτο έμεινε ο μικρότερος αδελφός του Αλβέρτος Β΄ και ο γιος του Ερρίκου Γ΄, ο Ερρίκος Δ΄.

## Πηγές
*www.Welfen.de

Κατηγορία:Δούκες του Μπράουνσβαϊγκ-Λύνεμπουργκ
Κατηγορία:Οίκος των Γουέλφων
1,3-διοξετάνιο

Το **1,3-διοξετάνιο** (αγγλικά *1,3-dioxetane*) είναι οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο **C<sub>2</sub>H<sub>4</sub>O<sub>2</sub>**, αν και συνήθως παριστάνεται με το γραμμικό τύπο του, 36x36εσ. Είναι ένας ετεροκυκλικός διαιθέρας, που το μόριό του περιέχει έναν τετραμελή δακτύλιο, με εναλλάξ τα άτομα οξυγόνου και άνθρακα.

Εκτός από τη «μητρική» ένωση, ο όρος **1,3-διοξετάνιο** μπορεί, επίσης,  να αναφέρεται (γενικότερα) σε μια σειρά «θυγατρικών» ή «υποκατεστημένων» παραγώγων ενώσεων, αρκεί να περιέχουν έναν (τουλάχιστον) 1,3-διοξετανικό δακτύλιο, δηλαδή τετραμελή δακτύλιο με εναλλάξ άτομα οξυγόνου και άνθρακα. Μπορεί να θεωρηθεί ως διμερές της μεθανάλης (Η2CO) και μπορεί να παραχθεί με φωτοχημικό διμερισμό της τελευταίας:

\mathrm{2HCHO \xrightarrow{hv}} 36x36εσ


## Δείτε ακόμη
* Οξετάνιο
* 1,2-διοξετάνιο
* Διοξιράνιο

## Πηγές πληροφόρησης

# Παπαγεωργίου, Β.Π., Εφαρμοσμένη Οργανική Χημεία, Εκδόσεις Παρατηρητής, Θεσσαλονίκη 2005, ISBN 960-260-342-7
# SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
# «Ασκήσεις και προβλήματα Οργανικής Χημείας» Ν. Α. Πετάση 1982
# Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
# Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση Θεσσαλονίκη 1991 
# Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
# Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
# Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
# Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985
# Διαδικτυακοί τόποι που αναφέρονται στις «Αναφορές και παρατηρήσεις».

## Αναφορές και παρατηρήσεις


Κατηγορία:C2
Κατηγορία:Ετεροκυκλικοί αιθέρες
Κατηγορία:Τυπικοί υδατάνθρακες
Κατηγορία:Κορεσμένες ενώσεις
Κιζίλ Κενγκερλί

Το **Κιζίλ Κενγκερλί** (επίσης **Γκιζίλ Κ'γιονγκερλί** και **Κιζίλ Κένγκερλι**) είναι ένα χωριό της επαρχίας Αγκντάμ του Αζερμπαϊτζάν. Βρίσκεται στο βορειοδυτικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Αγκντάμ
Μπάλα Κενγκερλί (Κουρνταμίρ)

Το **Μπάλα Κενγκερλί** είναι χωριό στην Επαρχία Κουρνταμίρ του Αζερμπαϊτζάν. Βρίσκεται στο βορειοανατολικό μέρος της χώρας.

## Παραπομπές


## Εξωτερικοί σύνδεσμοι
* 

Κατηγορία:Χωριά του Αζερμπαϊτζάν
Αλβέρτος Β΄ του Γκρουμπενχάγκεν

Ο **Αλβέρτος Β΄** (1 Νοεμβρίου 1419 - 15 Αυγούστου 1485) από τον Οίκο των Γουέλφων ήταν πρίγκιπας του Γκρουμπενχάγκεν (1440-85), που ήταν μέρος του δουκάτου του Μπράουνσβαϊχ.

## Βιογραφία
Ήταν ο τρίτος γιος του Ερρίκος πρίγκιπα του Γκρουμπενχάγκεν και της Ελισάβετ των Βέττιν, κόρης του Όθωνα πρίγκιπα του Γκέτινγκεν. Το 1427 απεβίωσε ο πατέρας του και τον διαδέχθηκαν οι τρεις γιοί του Ερρίκος Γ', Ερνέστος Β' και Αλβέρτος Β', που ήταν ανήλικοι. Ο Αλβέρτος Β' ήταν 8 ετών και ο εξάδελφος του πατέρα τους Όθων ανέλαβε την κηδεμονία τους και τη διακυβέρνηση του πριγκιπάτου. Όταν ενηλικιώθηκε και ο μικρότερος Αλβέρτος Β', το 1437 οι τρεις αδελφοί κυβέρνησαν από κοινού. Το 1464 ο μεγαλύτερος Ερρίκος Γ' απεβίωσε και τον διαδέχθηκε ο 4ετής γιος του Ερρίκος Δ'· επίσης ο Ερνέστος Β' έγινε αρχιμανδρίτης (canon)  
στο Χάμπερστατ.

Το 1477 o Γουλιέλμος Δ' των Γουέλφων, που τότε ήταν πρίγκιπας του Γκέτινγκεν, φιλονίκησε με την πόλη του Άινμπεκ (του πριγκιπάτου του Γκρουμπενχάγκεν) και δύο έτη μετά ο στρατός του στρατοπέδευσε πριν την πόλη. Οι πολίτες βγήκαν έξω σε ανοικτή μάχη στην πεδιάδα, αλλά ο Γουλιέλμος Δ' τους παρέσυρε και σε ενέδρα τους κατενίκησε: περισσότεροι από 300 σκοτώθηκαν και περισσότεροι από 800 αιχμαλωτίστηκαν και μεταφέρθηκαν στο κάστρο του Χάρντεγκσεν. Η διαμάχη λύθηκε με τη συμφωνία του 1479 μεταξύ του Αλβέρτου Β' και του πρίγκιπα του Γκέτινγκεν, όπου το Άινμπεκ αναγνώριζε την προστασία του Γουλιέλμου Δ' και θα πλήρωνε 30.000 γκίλντερς για την εξαγορά των αιχμαλώτων.

Το ίδιο έτος ο Ερρίκος Δ' είχε πια ενηλικιωθεί και μοίρασε με τον θείο του την επικράτεια: ο Ερρίκος Δ' έλαβε το κάστρο Χέλντενμπουργκ, ενώ ο Αλβέρτος Β' τα κάστρα Οστερόντε και Χέρτσμπεργκ. Οι πόλεις Άινμπεκ και Οστερόντε κυβερνήθηκαν από κοινού. Απεβίωσε το 1485 και ετάφη στο Οστερόντε.

## Οικογένεια
Νυμφεύτηκε την Ελισάβετ, κόρη του Βόλραντ Α΄ κόμη του Βάλντεκ και είχε τέκνα:
* Αλβέρτος, απεβ. λίγο μετά το 1485.
* Φίλιππος Α΄ 1476-1551, πρίγκιπας του Γκρουμπενχάγκεν.
* Ερρίκος 1478 - 1532, επίσκοπος του Παντερμπόρν και του Οσναμπρύκ.

## Πηγές
*Ferdinand Spehr (1875), "Albrecht III. (Herzog von Braunschweig-Grubenhagen)", Allgemeine Deutsche Biographie (ADB) (in German), 1, Leipzig: Duncker & Humblot, p. 264

Κατηγορία:Δούκες του Μπράουνσβαϊγκ-Λύνεμπουργκ
Κατηγορία:Οίκος των Γουέλφων
Αξίοχος (πλατωνικός διάλογος)

Ο ***Αξίοχος*** ήταν σωκρατικός διάλογος, ο οποίος αποδίδεται στον Πλάτωνα, αν και θεωρείται πλαστός. Το έργο χρονολογείται στην ελληνιστική εποχή, περίπου τον 1ο αιώνα π.Χ. Ο συγγραφέας πιθανώς να ήταν Πλατωνιστής, ή Νεοπυθαγόρειος. Αποτελεί μέρος της παραμυθητικής λογοτεχνίας που ήταν διαδεδομένη στην ελληνιστική και ρωμαϊκή εποχή, αν και ήταν σπάνιο φαινόμενο να απευθύνεται σε κάποιον ετοιμοθάνατο, παρά σε κάποιον που έχασε ένα αγαπημένο πρόσωπο.

Στο έργο, ο Αξίοχος είναι ετοιμοθάνατος, αλλά τον τρομάζει η ιδέα και η εμπειρεία του θανάτου, αν και ήταν γνώστης των επιχειρημάτων που θα έπρεπε να τον είχαν ετοιμάσει να αντιμετωπίσει άφοβα τον θάνατο. Ο Σωκράτης βρίσκεται κοντά στο νεκροκρέβατο του και του παρουσιάζει διάφορες τεχνικές που θα βοηθήσουν τον Αξίοχο να καλωσορίσει τον θάνατο ως απελευθέρωση της ψυχής, η οποία θα καταλήξει σ' ένα καλύτερο μέρος.

## Παραπομπές



## Εξωτερικοί σύνδεσμοι

* Αγγλική μετάφραση στη Βικιθήκη
* Λατινική μετάφραση του Μαρσίλιο Φιτσίνο
* Μετάφραση του George Burges με άδεια ελεύθερης διανομής

κατηγορία:Έργα του Πλάτωνα
Γαληνικό Εργαστήριο

## Από που προέρχεται ο όρος
Ο όρος **Γαληνικό Εργαστήριο** αναφέρεται στο εργαστήριο του φαρμακείου προς τιμήν του αρχαίου έλληνα ιατρού Κλαύδιου Γαληνού. (Πέργαμος 129 μ.Χ. - Ρώμη 199 μ.Χ.)

## Ποιος ήταν ο Γαληνός
Ο Γαληνός ήταν ο δεύτερος σπουδαιότερος Έλληνας ιατρός της αρχαιότητας μετά τον Ιπποκράτη και ο τελευταίος χρονικά από όλους τους σημαντικούς ιατρούς του ελληνορωμαϊκού κόσμου. Δεν υπάρχει σχεδόν ιατρικός κλάδος που να μην απασχόλησε τον Γαληνό. Οι εμπεριστατωμένες μελέτες του αναφέρονται στην ανατομική, τη φυσιολογία, τη χειρουργική, την οφθαλμολογία, την μαιευτική, την υγιεινή, την φαρμακολογία.

Τα πολυσύνθετα φαρμακευτικά σκευάσματα, που ο ίδιος παρασκεύαζε, είναι γνωστά στη βιβλιογραφία ως «γαληνικά» και η αντίστοιχη φαρμακοτεχνία ονομάζεται «γαληνική φαρμακευτική».

## Νομοθεσία
Το εργαστήριο του φαρμακείου είναι ο μοναδικός χώρος πλην της βιομηχανίας, ο οποίος εξουσιοδοτείται από τη νομοθεσία να παρασκευάζει και να χορηγεί εξατομικευμένο γαληνικό φάρμακο. Αυτό συμβαίνει σε περιπτώσεις στις οποίες δεν καλύπτονται οι ασθενείς από τα υπάρχοντα φαρμακευτικά σκευάσματα.

## Τι Παρασκευάζει
Τέτοιες περιπτώσεις μπορεί να είναι:

* Φάρμακα που έχει σταματήσει η κυκλοφορία τους, αλλά επιτρέπεται η παρασκευή τους από καθαρή πρώτη ύλη, δραστική ουσία (API Active Pharmaceutical Ingredient)
* Φάρμακα που δεν κυκλοφορούν στην επιθυμητή φαρμακοτεχνική μορφή.
* Φάρμακα που κυκλοφορούν, αλλά όχι στην συγκέντρωση που επιθυμούμε.
* Κτηνιατρικά φάρμακα, όταν αυτά δεν κυκλοφορούν στην επιθυμητή φαρμακοτεχνική μορφή ή στην επιθυμητή συγκέντρωση.
* Ομοιοπαθητικά φάρμακα
* Φυτοθεραπευτικά (βάμματα, έλαια, κρέμες, αλοιφές, σιρόπια κλπ)

Ο επιστήμονας φαρμακοποιός είναι ο μόνος αρμόδιος να παραγάγει γαληνικό φάρμακο και ο μόνος χώρος που επιτρέπεται η παρασκευή του είναι το Γαληνικό Εργαστήριο του φαρμακείου. 

## Παραπομπές

## Πηγές
* http://redifference.gr/ 
Κατηγορία:Φαρμακευτικές επιστήμες
Κατηγορία:Εργαστήρια
__ΕΥΡΕΤΗΡΙΟ__
Ακετολακτόνη

Η **ακετολακτόνη** (αγγλικά: *acetolactone*) ή **οξιρανόνη** (αγγλικά: *oxiranone*) ή **1,2-εποξυαιθενάλη** είναι οργανική χημική ένωση, που περιέχει άνθρακα, οξυγόνο και υδρογόνο, με μοριακό τύπο **C<sub>2</sub>H<sub>2</sub>O<sub>2</sub>**, αν και χρησιμοποιείται περισσότερο ο γραμμικός της τύπος 30 px. Είναι το μικρότερο μέλος των λακτονών, δηλαδή (θεωρητικό) προϊόν εσωτερικής εστεροποίησης του υδροξυαιθανικού οξέος, αλλά μπορεί επίσης να περιγραφεί ως η εποξείδιο της κετένης. Η ένωση περιγράφηκε το 1997 ως παροδικό χημικό είδος σε  πειράματα φασματοσκοπίας μαζών Αν και η «μητρική» ακετολακτόνη δεν έχει ακόμη απομονωθεί ως ελεύθερη ένωση, συγγενικά χημικά είδη, όπως η δι(τριφθορομεθυλ)ακετολακτόνη [(CF3)2C2O2], που βρίσκεται σε ένα βαθμό ηλεκτρονιακής σταθεροποίησης από τις δύο τριφθορομεθυλομάδες που περιέχει, είναι γνωστό ότι έχει χρόνο ημιζωής 8 ωρών, στους 25 °C. Αυτή η ένωση παράγεται με φωτόλυση του δι(τριφθορομεθυλο)μηλονυλ υπεροξειδίου.

## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.

## Αναφορές και σημειώσεις


Κατηγορία:C2
Κατηγορία:Λακτόνες
Κατηγορία:Εποξείδια
Κατηγορία:Ασταθείς ενώσεις
Κατηγορία:Καρβοξυλικοί εστέρες
Φίλιππος Α΄ του Γκρουμπενχάγκεν

Ο **Φίλιππος Α΄ ο πρεσβύτερος** (*Philipp I.*, 1476 - 4 Σεπτεμβρίου 1551) από τον Οίκο των Γουέλφων ήταν πρίγκιπας του Γκρουμπενχάγκεν (1485-1551), που ήταν μέρος του δουκάτου του Μπράουνσβαϊγκ.

## Βιογραφία
Ήταν γιος του Αλβέρτου Β΄, που κατείχε τα κάστρα Οστερόντε και Χέρτσμπεργκ και της Ελισάβετ, κόρης του Βόλραντ Α΄, κόμη του Βάλντεκ. Το 1485 απεβίωσε ο πατέρας του και τον διαδέχθηκε 9ετής με την επιτροπεία της μητέρας του και του εξαδέλφου του Ερρίκου Δ΄, πρίγκιπα του Γκρουμπενχάγκεν.

Από το επόμενο έτος άρχισε να θεσπίζει πράξεις (deeds). Το 1494 ενηλικιώθηκε και ανέλαβε τη διακυβέρνηση των κάστρων. Το 1510 πυρκαγιά έκαψε ολοκληρωτικά το κάστρο Χέρτσμπεργκ. Το 1526 απεβίωσε ο Ερρίκος Δ΄ άτεκνος και ο Φίλιππος Α΄ τον κληρονόμησε· έτσι επανενώθηκε όλο το Γκρουμπενχάγκεν, μετά από 47 έτη κατάτμησης. 

Ήταν από τους πρώτους που ακολούθησε τη Μεταρρύθμιση. Παρέστη στη Συνέλευση (Diet) στη Βορμς (1521) και ενώθηκε με την Ένωση (League) του Τόργκαου (1526). Το 1531 αυτός και άλλοι προτεστάντες πρίγκιπες έκαναν την Ένωση του Σμάλκαλντ. Μεταρρύθμισε τις μονές και το 1538 θέσπισε την Εκκλησιαστική οργάνωση του πριγκιπάτου, καταργώντας τις παπικές διδασκαλίες. Το 1546 μαζί με τους τρεις γιούς του συμμετείχε στον πόλεμο της Σμαλκαλδικής Ένωσης στη Β. Γερμανία και στην ήττα της στο Ίνγκολστατ. Ο Κάρολος Ε΄, βασιλιάς της Γερμανίας που είχε εξοργιστεί, τον απήλλαξε από τον τίτλο του, αλλά το 1548 τον επανεγκατέστησε με τον τίτλο του.

Απεβίωσε το 1551 και τον διαδέχθηκαν οι γιοί του, πρώτα ο Ερνέστος Γ΄, που απεβίωσε το 1567, έπειτα ο Βόλφγκανγκ, που απεβίωσε το 1595 και τέλος ο Φίλιππος Β΄. Απεβίωσε το 1596, ο τελευταίος του κλάδου των Γουέλφων-Γκρουμπενχάγκεν.

## Οικογένεια
Νυμφεύτηκε το 1509 την πρώτη γυναίκα του, που μάλλον απεβίωσε στη γέννα ενός αγοριού, που έζησε τρία έτη.

Έπειτα νυμφεύτηκε την Αικατερίνη του Μάνσφελντ-Φόρντερορτ και είχε τέκνα:
* Ερνέστος Γ΄ 1518-1567, πρίγκιπας του Γκρουμπενχάγκεν.
* Αλβέρτος 1521-1546, απεβίωσε 25 ετών στη μάχη.
* Αικατερίνη 1524-1581, παντρεύτηκε πρώτα τον Ιωάννη Ερνέστο των Βέττιν, δούκα της Σαξονίας-Κόμπουργκ και έπειτα τον Φίλιππο Β΄, κόμη του Σβάρτσμπουργκ-Λόιτενμπεργκ.
* Ιωάννης 1526-1557, απεβίωσε 31 ετών στη μάχη του του Σαιν-Καντέν στη βόρεια Γαλλία.
* Βόλφγκανγκ 1531-1595, πρίγκιπας του Γκρουμπενχάγκεν.
* Φίλιππος Β΄ 1531-1595, πρίγκιπας του Γκρουμπενχάγκεν.

## Πηγές
*Paul Zimmermann: Das Haus Braunschweig-Grubenhagen, Wolfenbüttel, 1911
*Paul Zimmermann (1887), "Philipp I., Herzog zu Braunschweig und Lüneburg", Allgemeine Deutsche Biographie (ADB) (in German), 25, Leipzig: Duncker & Humblot, pp. 762–764

Κατηγορία:Οίκος των Γουέλφων
Φίλιππος του Γκρουμπενχάγκεν

Ο **Φίλιππος** (π. 1332 - 4 Αυγούστου 1369/70) από τον Οίκο των Γουέλφων ήταν κοντόσταυλος της Ιερουσαλήμ και πρίγκιπας του Γκρουμπενχάγκεν.

## Βιογραφία
Ήταν ο 4ος γιος του Ερρίκου Β΄ *ντε Γκρέτσια* και της δεύτερης συζύγου του Ελοΐζ/Ελβίς, κόρη του Φιλίππου του  Ιμπελέν, σενεσάλη της Ιερουσαλήμ. Ο πατέρας του ήταν πρίγκιπας του Γκρουμπενχάγκεν και επειδή ήταν ο πρωτότοκος, θα μπορούσαν οι γιοί του να τον διαδεχθούν στο πριγκιπάτο. Αλλά τέσσερις από αυτούς ακολούθησαν εκκλησιαστική σταδιοδρομία και άλλοι τρεις έκαναν την τύχη τους μακριά: ο Όθων νυμφεύτηκε (σε 2ο γάμο) την Ιωάννα Α΄ Καπετιδών-Ανζού, βασίλισσα της Νάπολης, ο Φίλιππος έγινε κοντόσταυλος στην Ιερουσαλήμ και ο Μπαλτάζαρ *δεσπότης της Ρωμανίας*. Επιπλέον δεν επέστρεψαν ποτέ και δεν άφησαν άρρενες απογόνους, έτσι το πριγκιπάτο του Γκρουμπενχάγκεν έμεινε στο νεότερο αδελφό του Ερρίκου Β΄, τον Ερνέστο Α΄.

Ο πατέρας του ήταν αδελφός της (Αδελαΐδας) Ειρήνης του Μπράουνσβαϊγκ, 1ης συζύγου του Ανδρόνικου Γ΄ Παλαιολόγου Αυτοκράτορα των Ρωμαίων. Είχε επισκευτεί την αδελφή του στην Κωνσταντινούπολη, από όπου και το παρωνύμιό του *de Graecia*.

## Οικογένεια
Πρώτα νυμφεύτηκε την Χελίζια/Ελβίς ντε Νταμπιέρ, κόρη του Εύδη του Νταμπιέρ και της Ισαβέλλας των Λουζινιάν, και είχε τέκνο:
* Χέλβις 1353-1421, παντρεύτηκε τον Ιάκωβο Α΄ των Πουατιέ-Λουζινιάν βασιλιά της Κύπρου, γιο του Ούγου Δ΄ της Κύπρου, και είχαν τέκνα:
** Ιανός 1375-1432, βασιλιάς της Κύπρου.
** Μαρία 1381-1404, παντρεύτηκε τον Λαδίσλαο των Καπετιδών-Ανζού βασιλιά της Νάπολης.
** άλλα 10 τέκνα.

Σε δεύτερο γάμο νυμφεύτηκε τη συμπεθέρα του Αλίκη του Ιμπελέν, κόρη του Γκυ σενεσάλη της Κύπρου και χήρα του Ούγου Δ΄ των Πουατιέ-Λουζινιάν βασιλιά της Κύπρου, αλλά δεν απέκτησε απογόνους.

## Παραπομπές


## Πηγές
*Allgemeine Deutsche Biographie, vol. 11, p. 485-486

Κατηγορία:Οίκος των Γουέλφων
Ερνέστος Γ΄ του Γκρουμπενχάγκεν

O **Ερνέστος Γ΄** (17 Δεκεμβρίου 1518 - 2 Απριλίου 1567) από τον Οίκο των Γουέλφων ήταν πρίγκιπας του Γκρούμπενχαγκεν, που ήταν μέρος του δουκάτου του Μπράουνσβαϊγκ.

## Βιογραφία
Γεννήθηκε στο Οστερόντε και ήταν ο πρώτος γιος του Φιλίππου Α΄ πρίγκιπα του Γκρουμπενχάγκεν και της Αικατερίνης, κόρης του Έρνεστ Β΄ κόμη του Μάνσφιλντ-Φόρντεροτ. Το 1546 πήρε μέρος με τον πατέρα του και τους αδελφούς του στον πόλεμο της Σμαλκαλδικής Ένωσης στη νότια Γερμανία, που τελείωσε με την ήττα της στο Ίνγκολστατ.

Το 1551 απεβίωσε ο πατέρας του και τον διαδέχτηκε. Ο ίδιος απεβίωσε στο κάστρο Χέρτσμπεργκ το 1567 και επειδή δεν είχε άρρενες απογόνους, τον διαδέχθηκε ο επόμενος αδελφός του Βόλφγκανγκ. Όταν και αυτός απεβίωσε το 1595, τον διαδέχθηκε ο νεότερος αδελφός τους Φίλιππος Β΄.

## Οικογένεια
Το 1547 νυμφεύτηκε στο Βόλγκαστ τη Μαργαρίτα, κόρη του Γεωργίου Α΄ δούκα της Πομερανίας και είχε τέκνο:
* Ελισάβετ 1550-1586, παντρεύτηκε τον Ιωάννη Β΄ δούκα του Σλέσβιχ-Χόλσταϊν-Σόντερμπουργκ και είχε 14 τέκνα.

## Πηγές
*Paul Zimmermann: Das Haus Braunschweig-Grubenhagen, Wolfenbüttel, 1911
*Georg Max: Geschichte des Fürstentums Grubenhagen, Hannover, 1862

Κατηγορία:Οίκος των Γουέλφων
Dark Arena

Το ***Dark Arena*** είναι βιντεοπαιχνίδι βολών πρώτου προσώπου που αναπτύχθηκε από τη Graphic State Games και κυκλοφόρησε από τη Majesco και THQ για το Game Boy Advance. Ήταν το πρώτο παιχνίδι του είδους που ανακοινώθηκε για το Game Boy Advance, αλλά το τέταρτο που κυκλοφόρησε για τη κονσόλα. Ένα άλλο παιχνίδι της ίδιας κονσόλας, το *[[Cruis'n Velocity]]*, χρησιμοποίησε την ίδια μηχανή.

Πολλοί θεωρούν το παιχνίδι ως ένα *Doom clone*, καθώς έχει παρόμοιο gameplay, και οι σχεδιαστές του παιχνιδιού είχαν προσληφθεί από τη κοινότητα modding του *[[Doom]]*.

## Πλοκή
Μια εγκατάσταση προπόνησης για στρατιώτες χτίζεται σε ένα μικρό, απομονωμένο νησί. Μια γενετική συναρμογή διεξήχθη για τη δημιουργία γενετικών τροποποιημένων οργανισμών, και όταν τα failsafes ασφαλείας απέτυχαν, οι οργανισμοί γρήγορα κατέλαβαν τη βάση. Στη συνέχεια, η Angelina Bradshaw και η ομάδα ειδικών δράσεων πήγαν να εξαλείψουν την απειλή, αλλά απωθήθηκαν στο κέντρο της βάσης, και η Angelina είναι η μόνη που έχει μείνει ζωντανή. Στη συνέχεια, ξέρει ότι έχει να καταλήξουν σε υπόστεγο στα περίχωρα του νησιού πριν μια πυρηνική βόμβα σβήσει ως η λύση για να καταστραφούν τα πλάσματα.

Το παιχνίδι έχει διαφορετικά τέλη ανάλογα με τη δυσκολία: άμα ο παίκτης παίζει στην εύκολη δυσκολία, η Angelina πεθαίνει στο υπόστεγο. Άμα παίζει στην μέτρια δυσκολία, σχεδόν δραπετεύει, ενώ άμα παίξει στη σκληρή δυσκολία, δραπετεύει με ευκολία.

## Υποδοχή

Το *Dark Arena* δέχτηκε κυρίως μεικτές κριτικές, έχοντας επικριθεί για την τεχνητή νοημοσύνη των εχθρών και μη εμπνευσμένο σχεδιασμό των επιπέδων, αλλά και με έπαινο να έχει δοθεί σε μικρές λεπτομέρειες που συχνά δε περιλαμβάνονται σε άλλα παιχνίδια του ίδιου είδους.

## Παραπομπές


## Εξωτερικοί σύνδεσμοι
* *[http://www.mobygames.com/game/gameboy-advance/dark-arena Dark Arena]* στο MobyGames

Κατηγορία:Βιντεοπαιχνίδια του 2002
Κατηγορία:Βιντεοπαιχνίδια του Game Boy Advance
Κατηγορία:Βιντεοπαιχνίδια βολών πρώτου προσώπου
Κατηγορία:Αποκλειστικότητες του Game Boy Advance
Δερβένι (Θεσσαλονίκη)

[thumb|right|200px|Κρατήρας του Δερβενίου, ύψος: 90,5 εκ. στο [Αρχαιολογικό Μουσείο Θεσσαλονίκης.]]
[thumb|right|230px|Στο σημερινό [Δερβένι (αρχαία Λητή) βρέθηκε ο μόνος πάπυρος στην Ελλάδα, γνωστός ως Πάπυρος του Δερβενίου, ίσως ο αρχαιότερος ελληνικός πάπυρος (μέσα 4ου αι. π. Χ.) ]]
Το **Δερβένι** είναι τοποθεσία μεταξύ της Ευκαρπίας και των Λαγυνών, σε απόσταση περίπου δέκα χιλιομέτρων στα βορειοανατολικά της Θεσσαλονίκης. Στο Δερβένι ευρίσκεται αρχαιολογικός τόπος, εντός του οποίου μια νεκρόπολη ανασκάφηκε, μέρος νεκροταφείου της αρχαίας πόλης της Λητής. Αρχαιολογικά ευρήματα αξίας ανασκάφηκαν στη συγκεκριμένη τοποθεσία, συμπεριλαμβανομένων του παπύρου του Δερβενίου και του κρατήρα του Δερβενίου. 
## Μακεδονικοί Τάφοι Δερβενίου
Ένας αρχαίος δρόμος μήκους 15 μέτρων οδηγεί στον διθάλαμο μακεδονικό τάφο με την μνημειακή ιωνική πρόσοψη. Το ταφικό μνημείο της Θεσσαλονίκης (τέλος 4ου - αρχές 3ου αι. π.Χ.) ταυτισμένο με την αρχαία Λητή, μία από τις σπουδαιότερες πόλεις του μακεδονικού βασιλείου. Ο μακεδονικός τάφος εντοπίστηκε το 1910 και είναι γνωστός ως «τάφος του Μακρίδη Μπέη», από το όνομα του πρώτου ανασκαφέα, Έλληνα αρχαιολόγου Θεόδωρου Μακρίδη. Ο Μακεδονικός Τάφος Δερβενίου είναι πλήρως αποκατεστημένος, μετά τις εργασίες που διήρκεσαν τέσσερα χρόνια, και σήμερα είναι επισκέψιμος.

Ακόμη στην ίδια περιοχή ήλθαν στο φως έξι κιβωτιόσχημοι τάφοι, ένας λακκοειδής και ένας μονοθάλαμος μακεδονικού τύπου. Η αποκάλυψη των πλούσια κτερισμένων αυτών τάφων, άμεσα συσχετιζόμενων με την αρχαία μυγδονική πόλη της Λητής, αποτέλεσε σταθμό για την αρχαιολογική έρευνα της αρχαίας Μακεδονίας και εμπλούτισε τις γνώσεις για τα εργαστήρια τορευτικής στο μακεδονικό χώρο. Στην ίδια θέση, το 1997, ανασκάφηκε ένας διθάλαμος μακεδονικός τάφος (συμβατικά τάφος ΙΙΙ), κτισμένος σε όρυγμα, λαξευμένο στον φυσικό βράχο. Ο τάφος είναι επισκέψιμος. Μεταξύ των μακεδονικών τάφων Γ και ΙΙΙ τον Φεβρουάριο του 1986 αποκαλύφθηκε ένας λαξευτός μονοθάλαμος καμαροσκεπής τάφος.

## Παραπομπές


Κατηγορία:Αρχαία Μυγδονία
Κατηγορία:Αρχαία νεκροταφεία στην Ελλάδα
Φίλιππος Β΄ του Γκρουμπενχάγκεν

Ο **Φίλιππος Β΄ ο νεότερος** (2 Μαΐου 1533 - 4 Απριλίου 1596) από τον Οίκο των Γουέλφων ήταν πρίγκιπας του Γκρουμπενχάγκεν (1595-96), που ήταν μέρος του δουκάτου του Μπράουνσβαϊχ. Ήταν ο τελευταίος του κλάδου των Γουέλφων-Γκρουμπενχάγκεν. Τον διαδέχθηκε ο μακρινός συγγενής του Ερρίκος Ιούλιος.

## Βιογραφία
Ήταν ο 3ος γιος του Φιλίππου Α΄ πρίγκιπα του Γκρουμπενχάγκεν και της Αικατερίνης, κόρης του Έρνεστ Β΄ κόμη του Μάνσφιλντ-Φόρντεροτ. Το 1551 απεβίωσε ο πατέρας του και τον διαδέχθηκε πρώτα ο μεγαλύτερος γιος του Ερνέστος Γ΄, που απεβίωσε το 1567 χωρίς άρρεν τέκνο, έπειτα ο Βόλφγκανγκ, που απεβίωσε το 1595 άτεκνος και μετά ο νεότερος Φίλιππος Β΄.

Νυμφεύτηκε την Κλάρα των Γουέλφων-Βολφενμπύτελ. Αυτή ήταν ηγουμένη στη μονή του Γκαντερσχάιμ, η οποία στη Μεταρρύθμιση κατελήφθη από τα στρατεύματα της Σμαλκαλδικής Ένωσης και λεηλατήθηκε. Η Κλάρα παραιτήθηκε και παντρεύτηκε τον Φίλιππο Β΄. Το νέο ζεύγος διέμεινε στην πρώην μονή του Κάτλενμπουργκ, που ο σύζυγος ανακαίνισε σε Αναγεννησιακό ρυθμό, ως το 1595 που απεβίωσε η Κλάρα. Το ίδιο έτος διαδέχθηκε τον αδελφό του Βόλφγκανγκ και μετακίνησε την έδρα του στο κάστρο Χέρτσμπεργκ, διαμονή των πριγκίπων του Γκρουμπενχάγκεν.

Ήταν ο τελευταίος απόγονος του κλάδου των Γουέλφων-Γκρουμπενχάγκεν και όταν το επόμενο έτος απεβίωσε άτεκνος, τον διαδέχθηκε ο δισεγγονός του 6ου εξαδέλφου του, ο Ερρίκος-Ιούλιος πρίγκιπας του Βολφενμπύτελ. Ετάφη πλάι στους γονείς του και τα αδέλφια του, στην κρύπτη του Αγίου Τζάιλς (Giles) στο Οστερόντε αμ Χάρτς.

## Οικογένεια
Νυμφεύτηκε την 5η εξαδέλφη του πατέρα του Κλάρα των Γουέλφων, κόρη του Ερρίκου Β΄ πρίγκιπα του Βόλφενμπυτελ, που ήταν ηγουμένη πριν τη Μεταρρύθμιση. Δεν απέκτησε απογόνους.

## Πηγές
*Hans Goetting: Das Bistum Hildesheim, Walter de Gruyter, 1973, p. 121 ff
*Johann Samuel Ersch: Allgemeine encyclopädie der wissenschaften und künste, J. f. Gleditsch, 1847, part 3, vol. 23, p. 43 ff

Κατηγορία:Δούκες του Μπράουνσβαϊγκ-Λύνεμπουργκ
Κατηγορία:Οίκος των Γουέλφων
Κατάλογος έργων του Museo dell'Opera del Duomo της Φλωρεντίας

Η σελίδα αυτή περιέχει εικονογραφημένο κατάλογο έργων του Museo dell'Opera del Duomo  (Μουσείο των Έργων του Καθεδρικού Ναού) της Φλωρεντίας.

## 1. Έργα προερχόμενα από το Βαπτιστήριο

## 2. Έργα προερχόμενα από το Campanile

### Τα ανάγλυφα των πρώτων δύο διαζωμάτων

### Τα αγάλματα στις κόγχες του τρίτου διαζώματος

## 3. Έργα προερχόμενα από το Duomo και άλλα

Κατηγορία:Κατάλογοι έργων τέχνης ανά μουσείο
Ερρίκος του Μπράουνσβαϊγκ-Γκρουμπενχάγκεν

Ο **Ερρίκος** (1478 - 14 Μαΐου 1532) από τον Οίκο των Γουέλφων ήταν επίσκοπος του Παντερμπόρν και του Οσναμπρύκ (1508-32).

## Βιογραφικό
Ήταν ο νεότερος γιος του Αλβέρτου Β΄, πρίγκιπα του Γκρουμπενχάγκεν και της Ελισάβετ, κόρης του Βόλραντ Α΄, κόμη του Βάλντεκ. Το 1458 απεβίωσε ο πατέρας του και τον διαδέχθηκε ο μεγαλύτερος αδελφός του Φίλιππος Α΄. Κατά τη συνήθεια της εποχής, οι μικρότεροι αδελφοί έκαναν εκκλησιαστική σταδιοδρομία, έτσι ο Ερρίκος σπούδασε στη Ρώμη και έγινε αρχιμανδρίτης (canon) στους καθεδρικούς του Παντερμπόρν και του Οσναμπρύκ. Το 1508 εκλέχθηκε πρίγκιπας-επίσκοπος του Παντερμπόρν και του Οσναμπρύκ, εκλογή που επιβεβαιώθηκε από τον πάπα Ιούλιο Β΄ το 1509. Επειδή όφειλε ένα υπερβολικό ποσό φόρων, ο Κάρολος Ε΄, βασιλιάς της Γερμανίας δεν τον αναγνώριζε ως το 1521.

Δεν άφησε τη Μεταρρύθμιση, που άρχισε επί θητείας του, να τον επηρεάσει: έμεινε Καθολικός και δεν καταπιάστηκε σε θεολογικές συζητήσεις με τους Λουθηρανούς πολίτες του ή γείτονές του. Με ανοικτό μυαλό, χορήγησε πολλές εξαιρέσεις στους Λουθηρανούς της επικράτειάς του. Όταν παρέστη στο γάμο μιας πρώην μοναχής των Βενεδικτίνων, οι Καθολικοί άρχισαν να τον βλέπουν με καχυποψία.

Το 1532 εκλέχθηκε και πρίγκιπας-επίσκοπος του Μύνστερ, αλλά πριν επικυρωθεί, απεβίωσε απροσδόκητα κατά τη διάρκεια του συμποσίου στο Φύρστεναου με ευγενείς φίλους του για την εκλογή του. Αν ζούσε, θα ενωνόταν στο πρόσωπό του οι τρεις επισκοπές της Βεστφαλίας.

## Πηγές
*Ferdinand Spehr (1877), "Erich II., Herzog von Braunschweig-Grubenhagen", Allgemeine Deutsche Biographie (ADB) (in German), 6, Leipzig: Duncker & Humblot, pp. 202–203
*Wilhelm Kohl (2003), Das Bistum Münster, 3, 7, Walter de Gruyter, pp. 546ff, ISBN 9783110175929
*Hans Jürgen Brandt and Karl Hengst (1984), Die Bischöfe und Erzbischöfe von Paderborn, Bonifatius-Druckerei, pp. 192ff, ISBN 9783870883812

Κατηγορία:Οίκος των Γουέλφων
Κατηγορία:Ρωμαιοκαθολικοί επίσκοποι στη Γερμανία
Γέροντας Καβάλας

Ο **Γέροντας** είναι οικισμός της Ανατολικής Μακεδονίας στην Περιφερειακή Ενότητα Καβάλας.

## Γενικά στοιχεία
Ο Γέροντας βρίσκεται προς τα όρια με την Περιφερειακή Ενότητα Ξάνθης, στις νοτιοανατολικές υπώρειες των Ορέων Λεκάνης. Μέχρι το 1926 λεγόταν *Μποϊνού Κισλή*. Το μεσοσταθμικό υψόμετρο του χωριού είναι 117 μέτρα πάνω από την επιφάνεια της θάλασσας. Ο πληθυσμός του Γέροντα μειώθηκε από 818 κατοίκους στην απογραφή του 1961 σε 450 σε αυτή του 2001. Η έκταση της τοπικής κοινότητας είναι 15 τετραγωνικά χιλιόμετρα, από τα οποία περίπου το ένα τρίτο είναι καλλιεργήσιμη γη.

Περίπου ένα χιλιόμετρο νότια από το χωριό περνά πλέον η νέα Εγνατία Οδός (αυτοκινητόδρομος Α2). Ο Γέροντας βρίσκεται σε οδική απόσταση 28 περίπου χιλιομέτρων ανατολικά-βορειοανατολικά από την πόλη της Καβάλας, και 7 χιλιόμετρα βορειοδυτικά από τη Χρυσούπολη, ενώ ο κοντινότερος οικισμός στον Γέροντα είναι το χωριό Ζαρκαδιά (2 χιλιόμετρα στα δυτικά).

Στο χωριό, που δημιουργήθηκε από πρόσφυγες προερχόμενοι από (στα αρχαία Δίδυμα), το σημερινό Didim, ενώ δραστηριοποιείται ο Πολιτιστικός & Μορφωτικός Σύλλογος Γέροντα Καβάλας «ο Διδυμαίος Απόλλων» (ιδρύθηκε το 1995).

Το όνομα του χωριού προέρχεται σύμφωνα με έναν μύθο όπου ένας γέροντας πηγαίνει σε εκείνο το σημείο όπου προσευχόταν στον Θεό ενώ είχε προφητικές ικανότητες. Υπήρχαν άνθρωποι που έλεγαν ότι θα πάνε *στον Γέροντα*, εξού και η ονομασία του τόπου.

Ο ταχυδρομικός κώδικας του χωριού είναι 642 00.

## Διοικητικά στοιχεία
Αναφέρεται επίσημα, μετά την απελευθέρωση, με την παλιά ονομασία από την Τουρκοκρατία ως Μποϊνού Κισλή το 1919 να προσαρτάται στην τότε κοινότητα Καρατζά Κιόϊ. Το 1926 με το ΦΕΚ 413Α - 22/11/1926 μετονομάστηκε σε Γέροντας και το 1929 με το ΦΕΚ 384Α - 25/10/1929 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί την ομώνυμη κοινότητα που υπάγεται στη Δημοτική Ενότητα Χρυσούπολης του Δήμου Νέστου. Σύμφωνα με την απογραφή του 2021 έχει πληθυσμό 378 κατοίκους από 468 που είχε το 2011. 

## Πηγές
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6
* *Νέα Ελληνική Εγκυκλοπαίδεια* «Χάρη Πάτση», τόμ. 9, σελ. 475

## Παραπομπές


Γεροντας
Κατηγορία:Δήμος Νέστου
Αλεξάντερ Τζορτζ Γούντφορντ

Ο σερ **Αλεξάντερ Τζορτζ Γούντφορντ** (αγγλικά: Sir **Alexander George Woodford**)γεννήθηκε στις 15 Ιουνίου 1782 και απεβίωσε στις 26 Αυγούστου 1870. Γιός του Συνταγματάρχη John Woodford και της Λαίδης Susan Gordon. Φοίτησε στο Κολέγιο Γουίντσεστερ (Winchester College) και στη Βασιλική Στρατιωτική Ακαδημία.

Ο σερ Αλεξάντερ Τζορτζ Γούντφορντ διετέλεσε αξιωματικός του Βρετανικού Στρατού. Πήρε μέρος στους Ναπολεόντειους Πολέμους. Ηγείτο της 2ης στρατιάς στις μάχες Quatre Brass και του Βατερλώ.

Το 1826 διετέλεσε υποδιοικητής και αργότερα διοικητής ταξιαρχίας στην Κέρκυρα. Τον Ιούνιο του 1832 ανέλαβε Διοικητής των στρατιωτικών δυνάμεων της Βρετανίας στα Ιόνια νησιά. Την ίδια χρονιά και για σύντομο διάστημα, μετά την αναχώρηση του Φρεντερίκ Άνταμ (10 Απριλίου 1832), διετέλεσε προσωρινά για κάποιους μήνες Ύπατος Αρμοστής των Ιονίων Νήσων. Στην Κέρκυρα παρέμεινε μέχρι το 1835.

## Παραπομπές


## Πηγές
* Παναγιώτης Χιώτης, *Ιστορία του Ιονίου Κράτους από της συστάσεως αυτού μέχρι ενώσεως : Έτη 1815-1864*, τ. Β΄, Ζάκυνθος 1877, σ. 32-33. (ψηφιακά στην Ανέμη: &#91;metadata&#93;=1&&stored_cclquery=creator%3D%28Χιώτης%2C+Παναγιώτης%2C%29&skin=&rss=0&show_form=&export_method=none&display_mode=detail&ioffset=1&offset=3&number=1&keep_number=10&old_offset=1&search_help=detail )

## Εξωτερικοί σύνδεσμοι
* 

Κατηγορία:Λόρδοι Ύπατοι Αρμοστές των Ιονίων Νήσων
USS Scorpion (SSN-589)

Το **USS ''Scorpion'' (SSN-589)** ήταν ένα πυρηνικό υποβρύχιο του Πολεμικού Ναυτικού των Η.Π.Α. και το έκτο σκάφος του αμερικανικού πολεμικού ναυτικού που έφερε αυτό το όνομα. Το *Scorpion* χάθηκε στις 22 Μαΐου του 1968, με 99 μέλη του πληρώματος να πεθαίνουν στο περιστατικό. Το USS *Scorpion* είναι το ένα από τα δύο πυρηνικά υποβρύχια που έχασε το αμερικανικό πολεμικό ναυτικό, με το άλλο να είναι το USS *Thresher*. Ήταν μία από τις τέσσερις μυστηριώδεις εξαφανίσεις υποβρυχίων το 1968, με τις άλλες να είναι το ισραηλινό INS *Dakar*, το γαλλικό υποβρύχιο *Minerve* και το σοβιετικό υποβρύχιο K-129.

## Υπηρεσία
Το αμερικανικό πυρηνοκίνητο υποβρύχιο *Σκόρπιον* ήταν ένα από τα έξι αμερικανικά υποβρύχια κλάσης "Skipjack", που κατασκευάστηκαν στα τέλη της δεκαετίας του 1950. 

## Η βύθιση
Στις 27 Μαΐου του 1968, το Πεντάγωνο (ΗΠΑ) ανακοίνωσε ότι το *Σκορπιός* είχε χαθεί αύτανδρο κάπου στον Ατλαντικό Ωκεανό από άγνωστες αιτίες. Το υποβρύχιο συμμετείχε σε ασκήσεις του 6ου Στόλου και αναμενόταν στη βάση του, το Νόρφολκ της Βιρτζίνια, την ημέρα εκείνη. Από την 21η Μαΐου, ωστόσο, κάθε ίχνος του είχε χαθεί. Οι από αέρος έρευνες δεν αποκάλυψαν το παραμικρό και το υποβρύχιο, μαζί με τα 99 μέλη του πληρώματός του, θεωρήθηκαν οριστικά απολεσθέντα. Πολύ αργότερα τα συντρίμμια του βρέθηκαν σκορπισμένα στον βυθό του ωκεανού και οι αρμόδιοι κατέληξαν στο συμπέρασμα ότι από κάποια βλάβη δεν μπόρεσε να διατηρηθεί στο σωστό βάθος και συνετρίβη από την πίεση του νερού.

Τα πτώματα του πληρώματος βρέθηκαν αρκετούς μήνες μετά αλλά ο πυρηνικός αντιδραστήρας και οι τορπίλες του υποβρυχίου παραμένουν σε βάθος 3.000 μέτρων, 400 μίλια νοτιοδυτικά των Αζορών, στη μέση σχεδόν του Ατλαντικού Ωκεανού.

## Παραπομπές



Κατηγορία:Πυρηνοκίνητα πλοία
Scorpion
4,1 μίλια

Τα ***4,1 μίλια*** είναι ντοκιμαντέρ-ταινία μικρού μήκους σε παραγωγή και σκηνοθεσία της Δάφνης Ματζιαράκη. Το ντοκιμαντέρ αφηγείται μια ημέρα από τη ζωή ενός ανθυποπλοίαρχου του ελληνικού λιμενικού στη Μυτιλήνη, του Κυριάκου Παπαδόπουλου, εν μέσω της προσφυγικής κρίσης. Το ντοκιμαντέρ προτάθηκε για όσκαρ ντοκιμαντέρ μικρού μήκους στα 89α βραβεία της αμερικανικής ακαδημίας. Έχει κερδίσει το πρώτο βραβείο από την Αμερικανική Ακαδημία Κινηματογραφικών Τεχνών και Επιστημών στον Φοιτητικό Διαγωνισμό Κινηματογράφου.9

## Παραπομπές


Κατηγορία:Ελληνικά ντοκιμαντέρ
Κατηγορία:Μετανάστευση στην Ελλάδα
Κατηγορία:Ταινίες του 2016
Αϊσέ Σουλτάνα (κόρη του Μουσταφά Β΄)

Η **Αϊσέ Σουλτάν** (Οθ. Τούρκικα:عائشة سلطان) (Τούρκικα: *Ayşe Sultan*, γνωστή ως *Μπουγιούκ Αϊσέ Σουλτάν (δηλαδή "Μεγάλη Αϊσέ Σουλτάν)*, 30 Απριλίου 1696 - 26 Σεπτεμβρίου 1752) ήταν κόρη του σουλτάνου Μουσταφά Β΄ της Οθωμανικής Αυτοκρατορίας.

## Βιογραφία
Η Αϊσέ Σουλτάν γεννήθηκε στις 30 Απριλίου 1696 και ήταν κόρη του σουλτάνου Μουσταφά Β΄. Αναφορές θέλουν να έχει γεννηθεί σε μια από τις πόλεις που ο πατέρας της ήταν απεσταλμένος σύμφωνα με το οθωμανικό διάταγμα. Το 1703 σε ηλικία επτά ετών παντρεύτηκε τον Κιοπρουλούζαντε Νταμάτ Νουμάν Πασά. Το 1710 ο Νουμάν έγινε Μεγάλος Βεζίρης, αλλά λίγο καιρό αργότερα απολύθηκε από την θέση του Μεγάλου Βεζίρη και στάλθηκε στην Κρήτη ως διοικητής. Το 1719 ο Νουμάν πέθανε και σε ηλικία 23 ετών η Αϊσέ Σουλτάν έμεινε χήρα.

Στη συνέχεια παντρεύτηκε τον Τεζκιρετζή Ιμπραήμ Πασά, ο οποίος πέθανε το 1722. Μετά το θάνατο του Ιμπραήμ, παντρεύτηκε τον Χοτίν Μουχαφιζή Κοτζά Μουσταφά Πασά το 1725. Ο Μουσταφά πέθανε μετά από πέντε χρόνια γάμου. Η Αϊσέ έγινε για τρίτη φορά χήρα, και δεν ξαναπαντρεύτηκε ποτέ. Από τους τρεις γάμους που έκανε δεν απέκτησε κανένα παιδί.

Η Αϊσέ πέθανε στις 26 Σεπτεμβρίου 1752 στην Κωνσταντινούπολη σε ηλικία 56 ετών. Ο τάφος βρίσκεται στον τουρμπέ της προγιαγιάς της,Βαλιντέ Τουρχάν Χατιτζέ Σουλτάν,στο Φατίχ Τζαμί.

Η Αϊσέ Σουλτάν είχε μια μικρότερη αδελφή με το ίδιο όνομα, αλλά της δόθηκε το προσωνύμιο "Μπουγιούκ" (δηλ. Μεγάλη), ενώ στην αδελφή της δόθηκε το προσωνύμιο "Κιουτζούκ" (δηλ. Μικρή).

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Helloween EP

**Helloween EP** είναι ο τίτλος του EP σινγκλ του γερμανικού power metal συγκροτήματος Helloween, το οποίο κυκλοφόρησε τον Μάρτιο του 1985 μέσω της δισκογραφικής εταιρείας Noise Records.

Οι ηχογραφήσεις του ΕΡ πραγματοποιήθηκαν τον Ιανουάριο και τον Φεβρουάριο του ίδιου έτους στο Musiclab Studio του Βερολίνου, με παραγωγούς τα ίδια τα μέλη του συγκροτήματος.

Αν και οι Helloween αργότερα θεωρήθηκαν ένα από τα σπουδαιότερα ονόματα του ευρωπαϊκού power metal, το ύφος της πρώτης τους αυτής κυκλοφορίας ήταν στο speed metal, το οποίο εκείνη την εποχή ήταν ιδιαίτερα δημοφιλές και στις δύο πλευρές του Ατλαντικού.

Το συγκρότημα παρέμεινε ως τετραμελές σχήμα μέχρι το 1986, αφού μετά την κυκλοφορία του πρώτου τους άλμπουμ με τίτλο "*[[Walls of Jericho]]*", ο Κάι Χάνσεν περιορίστηκε σε ρόλο πρώτου κιθαρίστα και εντάχθηκε στο συγκρότημα ο τραγουδιστής Μίκαελ Κίσκε.

## Τραγούδια

## Μέλη των Helloween
Η σύνθεση του συγκροτήματος κατά την ηχογράφηση του "***Helloween EP***" είχε την εξής μορφή:

* **[[Κάι Χάνσεν]]** - *[[Φωνητική|φωνητικά]], [[κιθάρα]]*
* **[[Μίκαελ Γουάικατ]]** - *[[κιθάρα]]*
* **Μάρκους Γκρόσκοπφ** - *[[μπάσο]]*
* **[[Ίνγκο Σβίχτενμπεργκ]]** - *[[τύμπανα]]*

## Παραπομπές


## Πηγές
* Helloween/Mini LP - Helloween | Songs, Reviews, Credits | AllMusic
* Helloween - Helloween (EP) - Metal Storm
* Helloween - Helloween - Encyclopaedia Metallum: The Metal Archives

Κατηγορία:Δισκογραφία των Helloween
Κατηγορία:Άλμπουμ του 1985
Walls of Jericho

**Walls of Jericho** είναι ο τίτλος του πρώτου άλμπουμ του γερμανικού power metal συγκροτήματος Helloween, το οποίο κυκλοφόρησε τον Οκτώβριο του 1985 μέσω της δισκογραφικής εταιρείας Noise Records.

Οι ηχογραφήσεις του δίσκου πραγματοποιήθηκαν τον Σεπτέμβριο και τον Οκτώβριο του ίδιου έτους στο Musiclab Studio του Βερολίνου, με παραγωγούς τα μέλη του συγκροτήματος και τον Χάρις Τζονς.

Το ομώνυμο κομμάτι αποτελεί την εισαγωγή του "*Ride the Sky*" και είναι βασισμένο στην μελωδία του παιδικού τραγουδιού "*London Bridge Is Falling Down*", αν και το συγκρότημα επηρεάστηκε από το μουσικό θέμα "*Happy Happy Helloween*" της ταινίας "*Η νύχτα με τις μάσκες No 3*" (*Halloween III: Season of the Witch*).

Κατά την περιοδεία για την προώθηση του άλμπουμ, ο Χάνσεν αντιμετώπισε πρόβλημα να παίζει κιθάρα και να τραγουδάει ταυτόχρονα, με αποτέλεσμα οι Helloween να αναζητήσουν έναν τραγουδιστή, με τον 18χρονο Μίκαελ Κίσκε να αναλαμβάνει το μικρόφωνο του σχήματος.

Ο δίσκος επανεκδόθηκε από τη Noise το 1987 σε μορφή CD, μαζί με το ομώνυμο ΕΡ τους.

## Τραγούδια

## Μέλη των Helloween
Η σύνθεση του συγκροτήματος κατά την ηχογράφηση του "***Walls of Jericho***" είχε την εξής μορφή:

* **[[Κάι Χάνσεν]]** - *[[Φωνητική|φωνητικά]], [[κιθάρα]]*
* **[[Μίκαελ Γουάικατ]]** - *[[κιθάρα]]*
* **Μάρκους Γκρόσκοπφ** - *[[μπάσο]]*
* **[[Ίνγκο Σβίχτενμπεργκ]]** - *[[τύμπανα]]*

;*Γκεστ συμμετοχές*
* *'Τζέιμς Χάρνταγουεϊ - *sampler''

## Παραπομπές


## Πηγές
* Walls of Jericho - Helloween | Songs, Reviews, Credits | AllMusic
* Helloween - Walls of Jericho - Metal Storm
* Helloween - Walls of Jericho - Encyclopaedia Metallum: The Metal Archives

Κατηγορία:Δισκογραφία των Helloween
Κατηγορία:Άλμπουμ του 1985
Πορθμός της Δανίας

thumb|right|300px|
thumb|right|300px|Ο πορθμός της Δανίας

Ο **Πορθμός της Δανίας** (δανικά: *Danmarksstrædet*) ή **Πορθμός της Γροιλανδίας** (ισλανδικά: *Grænlandssund*) είναι ένας πορθμός μεταξύ της Ισλανδίας που βρίσκεται νοτιοανατολικά και της Γροιλανδίας που βρίσκεται βορειοδυτικά. Το νορβηγικό νησί Γιαν Μάγεν βρίσκεται βορειοανατολικά του πορθμού. Συνδέει τη Γροιλανδική Θάλασσα, τμήμα του Αρκτικού ωκεανού, με τον Ατλαντικό ωκεανό και εκτείνεται σε μήκος 480 χλμ. και πλάτος 290 χλμ., στο στενότερό του σημείο, από το Στράουμνες στα Δυτικά Φιόρδ της Ισλανδίας στο ακρωτήριο Τουνιπίερ της Γροιλανδίας. Ο Διεθνής Υδρογραφικός Οργανισμός οριοθετεί τα όρια των δύο ωκεανών (Αρκτικού και Ατλαντικού) ως μία ευθεία γραμμή από το Στράουμνες στα δυτικά φιόρδ της Ισλανδίας στο Ακρωτήριο Νάνσεν της Γροιλανδίας 336 χλμ. μακριά και 132 χλμ. νοτιοδυτικά του ακρωτηρίου Τουνιπίερ.

Κάτω από τη δυτική πλευρά του πορθμού της Δανίας ρέει ο μεγαλύτερος υποβρύχιος καταρράκτης του κόσμου, γνωστός ως καταρράκτης του πορθμού της Δανίας.

Κατά τη διάρκεια του Β΄ Παγκοσμίου πολέμου, στις 24 Μαΐου του 1941, διεξήχθη η Μάχη του πορθμού της Δανίας. Το γερμανικό θωρηκτό Μπίσμαρκ βύθισε το βρετανικό θωρηκτό Χουντ, το οποίο εξερράγη και βυθίστηκε σχεδόν αύτανδρο, αφού από πλήρωμα 1.418 ατόμων επέζησαν μόνο τρεις, ενώ το θωρηκτό Πρίγκηψ της Ουαλίας υπέστη σοβαρές ζημιές κατά τη συμπλοκή. Το Μπίσμαρκ έπλευσε στον Ατλαντικό μέσω του πορθμού, αλλά η ζημιά που υπέστη στη μάχη, σε συνδυασμό με τη βρετανική αεροπορική έρευνα με στόχο την καταστροφή του, οδήγησε στη βύθιση του τρεις ημέρες αργότερα.

## Παραπομπές


## Εξωτερικοί σύνδεσμοι
* 

Δανια
Δανια
Δανια
13η Συμφωνία (Μότσαρτ)

Η **13η Συμφωνία σε Φα μείζονα, [[Κατάλογος του Κέχελ|K]]. 112** (γερμανικά:  *Sinfonie F-Dur Köchelverzeichnis 112*) είναι μία συμφωνία του Βόλφγκανγκ Αμαντέους Μότσαρτ, που γράφτηκε στο Μιλάνο, κατά την περίοδο φθινοπωρινή περίοδο του 1771. Η Συμφωνία αποτελείται από τέσσερα μέρη, εκ των οποίων το δεύτερο είναι γραμμένο μόνο για έγχορδα.  Υπάρχει πιθανότητα το Μινουέτο να γράφτηκε παλιότερα και να προστέθηκε αργότερα (το χειρόγραφο της Συμφωνίας είναι γραμμένο με τον γραφικό χαρακτήρα του Λέοπολντ Μότσαρτ).  

Ο Νίκολας Κένιον επισήμανε ότι «αυτή η Συμφωνία είναι η τελευταία "συμβατική" του Μότσαρτ και ότι μετά από αυτή ξεκινά ένας διαφορετικός κόσμος». Η Συμφωνία πιθανώς πρωτοεμφανίστηκε σε ένα κονσέρτο του Λέοπολντ και του Βόλφγκανγκ Αμαντέους στον οίκο του Άλμπερτ Μίκαελ φον Μάιρ, στις 22 ή 23 Νοεμβρίου, το 1771.  Στο ίδιο κονσέρτο μπορεί να παρουσιάστηκε και η 12η Συμφωνία.

## Δομή και ενορχήστρωση
Η Συμφωνία είναι γραμμένη για τα εξής μουσικά όργανα: 2 όμποε, 2 κόρνο, φαγκότο, έγχορδα και πληκτροφόρο continuo.

:
\relative c* {
  \tempo "Allegro"
  \key f \major
  \time 3/4
  <f a, f>4\f c a |
  f4 r8 f\p f f |
  es4 r8 es es es |
  d4 r8 d'16\f( e! f8) d-. |
  c8-. f-. a-. c-. bes([ g)] |
  <f a,>4
}
</score>

Η Συμφωνία αποτελείται από τέσσερα μέρη:

#[[Tempo|Allegro]], 3/4
#[[Tempo|Andante]], 2/4
#[[Μινουέτο|Menuetto]] — [[Ternary form|Trio]], 3/4
#Molto allegro, 3/8

Μία τυπική εκτέλεση της διαρκεί περίπου 9 με 10 λεπτά.

==Παραπομπές==
<references />

==Πηγές==
*Dearling, Robert: *The Music of Wolfgang Amadeus Mozart: The Symphonies* Associated University Presses Ltd, London 1982 ISBN 0-8386-2335-2
*[[Nicholas Kenyon|Kenyon, Nicholas]]: *The Pegasus Pocket Guide to Mozart* Pegasus Books, New York 2006 ISBN 1-933648-23-6
*[[Neal Zaslaw|Zaslaw, Neal]]:*Mozart's Symphonies: Context, Performance Practice, Reception'' OUP, Oxford 1991 ISBN 0-19-816286-3

## Εξωτερικοί σύνδεσμοι
* Η παρτιτούρα της 13ης Συμφωνίας στο DME.at

13
Κατηγορία:Συνθέσεις σε Φα μείζονα
Live in the UK

**Live in the UK** είναι ο τίτλος του πρώτου ζωντανά ηχογραφημένου άλμπουμ του γερμανικού power metal συγκροτήματος Helloween, το οποίο κυκλοφόρησε στις 3 Απριλίου του 1989 μέσω της δισκογραφικής εταιρείας Noise Records. Στη Βόρεια Αμερική και την Ιαπωνία το άλμπουμ κυκλοφόρησε με τον τίτλο **I Want Out Live** και **Keepers Live**, αλλά χωρίς το κομμάτι "*Rise and Fall*".

Οι ηχογραφήσεις του πραγματοποιήθηκαν στις 6 Νοεμβρίου του 1988 στο Playhouse Theatre του Εδιμβούργου της Σκωτίας και στις την επομένη στο Apollo Theatre του Μάντσεστερ της Αγγλίας, κατά την περιοδεία "Pumpkins Fly Free Tour".

Ο δίσκος σκαρφάλωσε στο Top-30 στη Γερμανία, την Ιαπωνία, τη Σουηδία, τη Μεγάλη Βρετανία και την Αυστρία, ενώ υπήρξε το πρώτο τους άλμπουμ που κατάφερε να μπει στο Billboard 200.

## Τραγούδια

## Θέσεις τσαρτ
***Live in the UK*** *(άλμπουμ)*

***Επίσημη κυκλοφορία: [[3 Απριλίου]] [[1989]]***

## Μέλη των Helloween
Η σύνθεση του συγκροτήματος κατά την ηχογράφηση του "***Live in the UK***" είχε την εξής μορφή:

* **[[Μίκαελ Κίσκε]]** - *[[Φωνητική|φωνητικά]]*
* **[[Κάι Χάνσεν]]** - *[[κιθάρα]]*
* **[[Μίκαελ Γουάικατ]]** - *[[κιθάρα]]*
* **Μάρκους Γκρόσκοπφ** - *[[μπάσο]]*
* **[[ Ίνγκο Σβίχτενμπεργκ]]** - *[[τύμπανα]]*

## Παραπομπές


## Πηγές
* I Want Out Live - Helloween | Songs, Reviews, Credits | AllMusic
* Helloween - Live In The UK (Live) - Metal Storm
* Helloween - Live in the U.K. - Encyclopaedia Metallum: The Metal Archives

Κατηγορία:Δισκογραφία των Helloween
Κατηγορία:Άλμπουμ του 1989
Κατάλογος έργων του Μουσείου Μπόιμανς - φαν Μπένινγκεν

Η σελίδα αυτή περιέχει εικονογραφημένο κατάλογο έργων του Μουσείου Μπόιμανς - φαν Μπένινγκεν

## 1. Ολλανδική ζωγραφική

## 2. Φλαμανδική ζωγραφική

## 3. Ζωγραφική άλλων χωρών
Λέοπολντ Μότσαρτ

Ο **Γιόχαν Γκέοργκ Λέοπολντ Μότσαρτ** (γερμανικά: *Johann Georg Leopold Mozart*, Άουγκσμπουργκ, 14 Νοεμβρίου 1719 - Σάλτσμπουργκ, 28 Μαΐου 1787) ήταν Αυστριακός συνθέτης, πιανίστας, βιολιστής και μαέστρος. Περισσότερο γνωστός, όμως, είναι ως ο πατέρας του Βόλφγκανγκ Αμαντέους Μότσαρτ. Επίσης σημαντικό θεωρείται και το διδακτικό βιβλίο του για βιολί: *Πραγματεία μιας βασικής μεθόδου βιολιού* (*Versuch einer gründlichen Violinschule*).

Ως συνθέτης δεν έλαχε μεγάλης απήχησης. Περισσότερο διακρίθηκε ως βιολιστής. Έτσι, όλες τους τις φιλοδοξίες του και τις ελπίδες της εναπόθεσε στον γιο του, στον οποίον προσέφερε την καλύτερη δυνατή μόρφωση, που μπορούσε να του προσφέρει.

## Παραπομπές


## Εξωτερικοί σύνδεσμοι

* Leopold Mozart, a biographical sketch at the site of the Mozart Project
* A French Edition of Leopold Mozart's Violinschule 
* 
* Digitalized exemplar of the French edition at Biblioteca Nacional de España

Κατηγορία:Αυστριακοί βιολιστές
Κατηγορία:Γερμανοί Ρωμαιοκαθολικοί
Κατηγορία:Γερμανοί συνθέτες κλασικής μουσικής
Κατηγορία:Αυστριακοί συνθέτες κλασικής μουσικής
Βόλφγκανγκ του Γκρουμπενχάγκεν

Ο **Βόλφγκανγκ** (*Wolfgang von Braunschweig-Grubenhagen*, 6 Απριλίου 1531 - 14 Μαΐου 1595) από τον Οίκο των Γουέλφων ήταν πρίγκιπας του Γκρουμπενχάγκεν (1567-95), που ήταν μέρος του δουκάτου του Μπράουνσβαϊγκ.

## Βιογραφία
Γεννήθηκε στο Χέρτσμπεργκ και ήταν ο 2ος γιος του Φιλίππου Α΄ πρίγκιπα του Γκρουμπενχάγκεν και της Αικατερίνης, κόρης του Έρνεστ Β΄ κόμη του Μάνσφιλντ-Φόρντεροτ. Όταν το 1551 απεβίωσε ο πατέρας του τον διαδέχθηκε ο μεγαλύτερος αδελφός του Ερνέστος Γ΄, που απεβίωσε το 1567 χωρίς άρρενες απογόνους. Έτσι τον διαδέχθηκε ο Βόλφγκανγκ. 

Όπως και οι προκάτοχοί του στο μικροσκοπικό πριγκιπάτο, έτσι και ο Βόλφγκανγκ είχε οικονομικές δυσκολίες· αναγκαζόταν να πωλήσει ή να υποθηκεύσει μεγάλες περιοχές και να αυξάνει τους φόρους. Το 1581 έδωσε το δικαίωμα στους πολίτες του Χέρτσμπεργκ να ξυλεύονται από τη γύρω περιοχή για καύση ή ξυλεία και να μαζεύουν τα φύλλα για βελτίωση των χωραφιών τους. Προσπάθησε να βελτιώσει το μορφωτικό επίπεδο με το να ιδρύσει στην Αυλή του Σχολή. Το 1593 αποσυνέθεσε την κομητεία του Λάουτερμπεργκ-Σάρτσφελντ για να ικανοποιήσει τους κόμητες του Στόλενμπεργκ. Το ίδιο έτος επιβεβαίωσε τους κανονισμούς του ορυχείου στο Χαρτς. Το 1554 παρέσχε στους πολίτες του Χέρτσμπεργκ το δικαίωμα να παράγουν μπύρα και τους έδωσε άδεια εμπορίας οίνου.

Δημιούργησε έναν ευχάριστο κήπο για τη γυναίκα του κάτω από το κάστρο Χέρτσμπεργκ. Απεβίωσε το 1595 στο κάστρο αυτό και ετάφη δίπλα στους συγγενείς του, στην κρύπτη του Αγίου Τζάιλς (Giles) στο Οστερόντε αμ Χαρτς. Μια και ήταν άτεκνος, τον διαδέχθηκε ο νεότερος αδελφός του Φίλιππος Β΄, τελευταίος απόγονος του κλάδου των Γουέλφων-Γκρουμπενχάγκεν.

## Οικογένεια
Νυμφεύτηκε την Δωροθέα των Άνχαλτ, κόρη του Φραγκίσκου Α΄ δούκα της Σαξονίας-Λάουνεμπουργκ.

## Πηγές
*Paul Zimmerman: The House of Brunswick-Wolfenbüttel, Grubenhagen, 1911

Κατηγορία:Οίκος των Γουέλφων
Τίποτα

**Τίποτα** ονομάζεται το επίρρημα που δηλώνει την απουσία του οτιδήποτε. Διαφορετικά, το τίποτα σημαίνει την έλλειψη σημασίας, ενδιαφέροντος, αξίας, σχέσης, ή σημαντικότητας από κάποιο πράγμα ή μία έννοια. *Ανυπαρξία* ονομάζεται η κατάσταση κατά την οποία δεν υπάρχει τίποτα, η κατάσταση της μη ύπαρξης.

## Φιλοσοφία

### Δυτική φιλοσοφία

#### Παρμενίδης
Ένας από τους πιο πρώιμους δυτικούς φιλόσοφους που θεώρησαν το "τίποτα" ως ιδέα, ήταν ο Έλληνας της σχολής του μονισμού, Παρμενίδης (5ος αιώνας π.Χ.). Είπε πως το τίποτα δεν μπορεί να υπάρξει, λόγω του εξής λογικού συλλογισμού: Για να μιλήσει κανείς για κάτι, πρέπει να μιλήσει για κάτι που υπάρχει. Από τη στιγμή που κάποιος μπορεί να μιλήσει για κάτι στο παρελθόν, αυτό το πράγμα μάλλον συνεχίζει να υπάρχει (κατά μία έννοια) τώρα, και από αυτό, ο Παρμενίδης καταλήγει στο ότι δεν υπάρχει η αλλαγή.

Ο Παρμενίδης είχε το σεβασμό των άλλων φιλοσόφων, και επηρέασε, μεταξύ άλλων, τον Πλάτωνα και τον Σωκράτη. Ο Αριστοτέλης σκέφτεται σοβαρά τη θεωρία του Παρμενίδη, αλλά καταλήγει στο συμπέρασμα ότι: Παρ' όλο που αυτές οι απόψεις φαίνονται να έχουν λογική σε μία διαλεκτική συζήτηση, ωστόσο το να το πιστέψουμε μοιάζει γειτονικό με την τρέλα, όταν κάποιος αναλογίζεται τα γεγονότα.

## Παραπομπές


## Βιβλιογραφία
* 

## Εξωτερικοί σύνδεσμοι

* 

Κατηγορία:Αντίληψη
Κατηγορία:Έννοιες στη μεταφυσική

Κατηγορία:Οντολογία